Source: http://docplayer.fi/1682663-Yritysverouudistuksen-vaikutukset-noteeraamattoman-osakeyhtion-voitonjaon-verotukseen-ja-verosuunnitteluun.html
Timestamp: 2016-10-22 07:48:09+00:00
Document Index: 4105921

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐Yritysverouudistuksen vaikutukset noteeraamattoman osakeyhtiön voitonjaon verotukseen ja verosuunnitteluun
Download "Yritysverouudistuksen vaikutukset noteeraamattoman osakeyhtiön voitonjaon verotukseen ja verosuunnitteluun"
1 LAPPEENRANNAN TEKNILLINEN YLIOPISTO Kauppatieteiden osasto Laskentatoimi Kauppatieteen kandidaatin tutkielma Yritysverouudistuksen vaikutukset noteeraamattoman osakeyhtiön voitonjaon verotukseen ja verosuunnitteluun Tekijä: Riikka Tupala Opponentti: Paula Roikonen Ohjaaja: Ulla Kotonen2 TIIVISTELMÄ Tekijä: Riikka Tupala Tutkielman nimi: Yritysverouudistuksen vaikutukset noteeraamattoman osakeyhtiön voitonjaon verotukseen ja verosuunnitteluun Osasto: Kauppatieteiden osasto Vuosi: 2006 Kauppatieteiden kandidaatin tutkinnon tutkielma, Lappeenrannan teknillinen yliopisto, 34 sivua, 1 kuva, 10 taulukkoa ja 7 liitettä. Tarkastaja: Ulla Kotonen Hakusanat: Keywords: yritysverouudistus, voitonjaon verotus, verosuunnittelu changes in company taxation, taxation of profit distribution, tax planning Tutkimukseni tavoitteena oli selvittää, miten vuoden 2005 verouudistus vaikutti pienten osakeyhtiöiden voitonjaon verotukseen ja verosuunnitteluun. Tutkimuksen alussa tarkastelen vanhaa ja uutta verojärjestelmää ja niiden eroja. Verosuunnittelua käsittelen pienten osakeyhtiöiden kannalta. Case yritysten kautta tutkin uudistuksen konkreettisia vaikutuksia voitonjaon verotukseen ja verosuunnitteluun. Tutkimusmenetelmänä on deskriptiivinen case tutkimus, jossa empiirisen osion kohteena on kahden erilaisen osakeyhtiön voitonjaon verotus uuden ja vanhan järjestelmän mukaan. Näiden esimerkkien kautta selvisi, miten verouudistus käytännössä vaikuttaa voitonjaon verotukseen ja case yritysten verosuunnitteluun. Yritysten kokoa tärkeämmäksi vaikuttajaksi nousi omistusosuus. Mitä suurempi omistusosuus, sitä suurempi osuus osingosta on verovapaata. Verokohtelu osakkaiden välillä oli tasaisempaa yhtiöverohyvitysjärjestelmän aikana. Tämä tulos vaikuttaa myös verosuunnitteluun, sillä osakkailla saattaa olla hyvinkin erilaiset tavoitteet sille, mitä verosuunnittelun avulla yritetään tehdä.3 SISÄLLYSLUETTELO 1 JOHDANTO TAUSTAA TUTKIMUSONGELMA, TUTKIMUKSEN TAVOITTEET JA RAJAUKSET TUTKIMUSMENETELMÄ JA -AINEISTO TUTKIMUKSEN RAKENNE YRITYSVEROJÄRJESTELMÄ TAUSTAA VANHA VEROJÄRJESTELMÄ UUSI VEROJÄRJESTELMÄ VEROJÄRJESTELMIEN MERKITTÄVIMMÄT EROT PIENEN OSAKEYHTIÖN VEROSUUNNITTELU JA SIIHEN KOHDISTUVAT YRITYSVEROUUDISTUKSEN VAIKUTUKSET YRITYSTEN VEROTUKSEN VERTAILU YRITYS A Taustaa ja tilinpäätösinformaatio Verotuksen vertailu Verosuunnittelu yrityksessä A YRITYS B Taustaa ja tilinpäätösinformaatio Verotuksen vertailu Verosuunnittelu yrityksessä B JOHTOPÄÄTÖKSET...31 LÄHTEET...324 1 JOHDANTO 1.1 Taustaa Yritysverouudistus tuli voimaan vuoden 2005 alusta. Verotuksen suunnittelu muuttui yrityksissä uudistuksen myötä. Koska yritysverouudistus on ollut voimassa puolitoista vuotta, empiiristä tietoa on runsaasti edellisiä vuosia koskevasta tilinpäätösja verosuunnittelusta, mutta uudistuksen jälkeiset käytännöt ovat kuitenkin olleet lähinnä yrityskohtaisia ja niistä tehtyjä tutkimuksia ei ole samalla tavoin käytettävissä. Yrityksen verotukseen vuoden 2005 alusta voimaan tullut uudistus vaikuttaa varsinkin voitonjaon osalta. Verosuunnittelussa on tarkoituksena selvittää, millä tavalla erilaiset toimintavaihtoehdot vaikuttavat veron määrään. Verosuunnittelun käsitteeseen ei kuitenkaan välttämättä liity ainoastaan vaatimus verojen minimoinnista toimintavaihtoehtojen avulla, vaan huomioon on otettava muitakin kuin pelkkiä veronäkökohtia. Usein käytännössä verosuunnittelu kuitenkin mielletään yrityksenä päästä pienimpään mahdolliseen veron määrään. (Tuominen & Linnakangas, 1995, s. 21) Yleisesti hyväksyttävä lähtökohta on, että verovelvollinen saa järjestää toimintansa verotuksellisesti edullisimman vaihtoehdon mukaan. Tämän edullisimman vaihtoehdon etsiminen tapahtuu verosuunnittelun avulla (Alhola et al., 1999, s. 345). 1.2 Tutkimusongelma, tutkimuksen tavoitteet ja rajaukset Tässä tutkimuksessa tarkoituksena on tutkia kahden case yrityksen tilinpäätösinformaation perusteella näiden yritysten osingonjaon verotusta ennen ja jälkeen verouudistuksen. Tutkimus pohjautuu vahvasti kirjallisuuteen, mutta myös itsenäisellä päättelyllä on tutkimuksessa sijaa. Perustiedot verosuunnittelusta minulla on olemassa, mutta se mitä verosuunnittelu yrityksessä käytännössä tarkoittaa, kaipaa vielä lisätietoja Tutkimusongelmana on, miten vuoden 2005 verouudistus vaikuttaa yritysten verosuunnitteluun ja varsinkin voitonjaon verotukseen. Tarkoituksena on vertailla uu- 15 den ja vanhan verojärjestelmän eroja voitonjaon verotuksessa ja sivuta samalla myös verosuunnittelussa tapahtuneita muutoksia. Tavoitteena on selvittää konkreettiset erot case yritysten verojen määrässä ennen ja jälkeen uudistuksen. Rajaan tutkimukseni koskemaan sellaisia osakeyhtiöitä, joita ei ole noteerattu pörssissä ja joissa yksi tai useampi omistaja työskentelee päätoimisesti. Silloin kun yrityksen omistajista yksi tai useampi saa osinkojen lisäksi myös ansiotuloa, voitonjaon suunnittelu korostuu. Usein tällaiset yritykset ovat pk yrityksiä. Tutkimuksesta pitäisi myös selvitä, mitä verosuunnittelu käytännössä tarkoittaa. Vuoden 2005 alusta voimaantullut verouudistus koskee kaikkia yritysmuotoja ja kokoja. Koska tutkimus on melko suppea, rajasin verouudistuksen vaikutusten tutkimisen vain yhteen yhtiömuotoon, osakeyhtiöön. Teoreettisella tasolla käsittelen sekä pörssiyhtiöiden että noteeraamattomien osakeyhtiöiden luonnollisille henkilöille jakamaa osinkoa, mutta empiirisessä osuudessa keskityn vain sellaisiin noteeraamattomiin osakeyhtiöihin, joissa yksi tai useampi osakkeenomistaja saa osinkotulojen lisäksi myös ansiotuloja. Erityisesti tällaisissa yrityksissä verosuunnittelulla on vaikutusta omistajan yrityksestä saamien osinkojen ja ansiotulon verotukseen. Sivuan myös lyhyesti yhtiön toiselle yhtiölle maksamaa osinkoa ja sen verokäsittelyä ennen ja jälkeen uudistuksen. 1.3 Tutkimusmenetelmä ja -aineisto Tutkimusmenetelmänä on deskriptiivinen tutkimus, eli pyrin löytämään vastauksen kysymykseen miten on, tässä tapauksessa miten verouudistus vaikuttaa voitonjaon verotukseen. Tutkimus on toisaalta myös case tutkimus, sillä tarkastelussa käytettäviä yrityksiä on vain kaksi. Yrityksistä käytän niiden tilinpäätösinformaatiota, jonka perusteella itsenäisesti selvitän verouudistuksen tuomia muutoksia kummassakin tapauksessa, ja sitä millaista verosuunnittelua yrityksissä mahdollisesti olisi hyvä toteuttaa. Case yritysten tilinpäätösinformaation sain eräältä tilintarkastajalta, jonka avustuksella etsin sopivat yritykset tutkimukseeni. Tutkimusaineistona käytän vain suomalaisia lähteitä johtuen aiheen kotimaisuudesta. Mielestäni ulkomaisen aineiston käyttö ei ole välttämätöntä, koska kysees- 26 sä ovat suomalaisen verotuksen muutokset. Lähteinä ovat yritysverotusta ja sen uudistusta sekä verosuunnittelua käsittelevät teokset, kirjoittajina mm. Leppiniemi, Tikka ja Linnakangas. Käytän myös aihetta koskevia artikkeleita suomalaisissa ammattilehdissä, esimerkiksi Tilisanomat ja Verotus. Koska verouudistus on lakien muuttumista, lähdeaineistoina ovat myös lait, erityisesti Tuloverolaki /1535 (TVL), Laki elinkeinotulon verottamisesta /360 (EVL), Osakeyhtiölaki 734/1978 sekä yhtiöverohyvitysjärjestelmään liittyvät lait: Laki yhtiöveron hyvityksestä (kumottu) /1232 ja Laki yhtiöveron hyvityksestä annetun lain kumoamisesta /725, sekä edellisiin liittyvät muutokset ja hallituksen esitykset. 1.4 Tutkimuksen rakenne Tutkimukseni tarkastelee johdannon jälkeen Suomen yritysverojärjestelmää ja sen muutoksia. Tässä kappaleessa käsitellään myös pienten osakeyhtiöiden verosuunnittelua ja verouudistuksen vaikutuksia verosuunnitteluun. Seuraavassa kappaleessa esitellään aluksi yritykset ja tehdään vertailu uuden ja vanhan verojärjestelmän välillä näissä yrityksissä. Kappaleessa esitetään myös, millaista verosuunnittelun kannattaisi case yrityksissä olla. Viimeisessä kappaleessa esitellään johtopäätökset. 37 2 YRITYSVEROJÄRJESTELMÄ 2.1 Taustaa Suomessa yritysten verotusta säätelevät monet lait. Käsitteenä yritysverotus tarkoittaa yritystoimintaa kohdistuvia välittömiä veroja, kuten tuloverotusta. Yritysverotuksen piiriin kuuluu myös omistajille jaetun voiton verokohtelu. Ongelmat voitonjaon verottamisessa liittyvät ennen muuta osakeyhtiön ja sen osakkaiden kahdenkertaiseen verotukseen. (Tikka & Nykänen, s. 3:1) Verojärjestelmässä lähtökohtana on se, että osakeyhtiö maksaa veroa saamastaan voitosta ja osakkeenomistaja saamastaan osingosta. Tämä johtaa kahdenkertaiseen verotukseen, jota voidaan lieventää tai poistaa erilaisin keinoin. Vuosina Suomen verojärjestelmässä poistettiin kahdenkertainen verotus yhtiöverohyvitysjärjestelmän avulla (Laki yhtiöveron hyvityksestä (kumottu) /1232). Vuoden 2005 alusta siirryttiin uuteen järjestelmään, jossa keskitytään kahdenkertaisen verotuksen lieventämiseen useilla osakkeenomistajia koskevilla säädöksillä. (Tikka & Nykänen, s. 17:1) Vaikka vanhaa järjestelmää pidettiin toimivana ja yritykset omistajineen olivat siihen tyytyväisiä, kansainvälisen verokilpailun koveneminen aiheutti muutoksen tarpeen. Myös Suomen EU-jäsenyys aiheutti omat vaatimuksensa verojärjestelmän rakenteeseen. EU:n tavoitteena on jäsenmaiden verotusjärjestelmien yhdenmukaistaminen, ja yhtiöverohyvitysjärjestelmä poikkesi Unionin yhteisestä linjasta. Verojärjestelmäuudistuksen syynä olivat myös tulonjakopoliittiset perustelut. (Mattila, 2005, s.19) 2.2 Vanha verojärjestelmä Vanha osinkojen verotusjärjestelmä perustui osakeyhtiöiden ja osuuskuntien osalta yhtiöveron hyvitykseen. Vuonna 1988 tuli voimaan Laki yhtiöveron hyvityksestä 48 ( /1232). Lailla muutettiin osinkojen verotusta siten, että kahdenkertainen verotus poistettiin ja osingot olivat saajalleen usein käytännössä verottomia. Luonnollisen henkilön ja kuolinpesän saama osinko ja siihen perustuva yhtiöveronhyvitys olivat vanhassa järjestelmässä veronalaista tuloa. Osinkojen verotus jakaantui sen mukaan, millaisesta osakeyhtiöstä osinkoa saatiin. Pörssiyhtiöistä saatu osinko oli kokonaisuudessaan pääomatuloa. Kun koko osinko oli pääomatuloa johon sovellettiin samaa verokantaa kuin yhteisöihin, yhtiön maksama vero riitti kattamaan osinkojen verot. Osinko muodostui näin ollen saajalleen käytännössä verottomaksi. Sekä yhteisöveron että pääomatulojen verokanta oli viimeisenä yhtiöveronhyvityksen vuonna 29 %. Tällöin yhtiöveron hyvitys oli 29/71 saadun osingon määrästä. Jos verokanta olisi ollut 29 %, hyvitys olisi ollut 7/18. Tämä yhtiöveron hyvitys lisättiin verotettavaan tuloon ja vähennettiin osingonsaajan veroista veroja laskettaessa (taulukko 1). (Alhola et al.,1999, s ; Leppiniemi, 2004b, s. 29) Taulukko 1 Pörssiyhtiöstä saadun osingon verotus yhtiöverohyvitysjärjestelmän mukaan (Alhola et al., 1999, s. 416) Pörssiyhtiöstä saatu osinko hyvitys 29/71 x osinko 409 = Verotettava tulo 1409 Pääomatuloa 1409 vero 29 % 409. /. hyvitys 409 +/- 0 Muista osakeyhtiöistä kuin pörssiyrityksistä saatu osinko voitiin verottaa joko kokonaan tai osittain ansio- tai pääomatulona. Tällaisia yrityksiä olivat mm. ns. meklarilistayhtiöt ja ns. noteeraamattomat yhtiöt. OTC ja ns. meklarilistayhtiöiden osingon ja hyvityksen yhteismäärästä se osa, joka vastaa 13,5 %:n vuotuista tuottoa osakkeiden käyvällä arvolle osingon jakovuotta edeltäneen verovuoden päät- 59 tyessä oli pääomatuloa (TVL 42 1 mom.). Jakovuosi on tässä yhteydessä osakkaan verovuosi, ei yrityksen. OTC- ja ns. meklarilistayhtiöiden voitonjakoon liittyi erilaisia omia säädöksiä mm. osakkeen käyvän arvon määrittelystä, joihin en paneudu enempää. (Alhola et al.,1999, s ) Jos kyseessä oli ns. noteeraamaton yhtiö, osinko jaettiin aina ansio- ja pääomatuloon. Suomessa osakeyhtiöistä suurin osa on noteeraamattomia yhtiöitä ja pienistä osakeyhtiöistä kaikki. Tällaisissa yrityksissä pääomatuloa osingosta ja siihen liittyvästä yhtiöverohyvityksestä oli se määrä joka vastasi 13,5 % osakkeiden matemaattisesta arvosta. Loppuosa katsottiin ansiotuloksi. (Alhola et al.,1999, s. 417, Juusela, 2004, s. 9) Osakkeen matemaattinen arvo ja verotusarvo lasketaan verovuotta edeltävän vuoden tilinpäätöksen mukaisen, tarkistetun nettovarallisuuden perusteella (Valtionvarainministeriön päätös liikeosakkeen verotusarvon perusteista 1539/94, 1 ). Nettovarallisuuden tarkat laskusäännöt esittelen case yritysten nettovarallisuuslaskelmien yhteydessä. Osinkojen pääomatulo-osuuteen kuuluivat sekä käteisosinko että veronhyvitys. Tilikaudelta jaettava osinko vähentää yhtiön nettovarallisuutta ja sitä kautta matemaattista arvoa. Jos haluttiin laskea ennakkoon kuinka paljon yritys voi jakaa pääomatulona verotettavaa osinkoa, laskentasääntönä voitiin pitää 9,7 % osakkeiden matemaattisesta arvosta. (Tomperi, 1997, s. 159) Osingon ansiotulo-osuuden verotus laskettiin osingonsaajan muun ansiotulon yhteydessä progressiivisen verotaulukon mukaan. Yhtiöverohyvitysjärjestelmän päämääränä oli saada aikaan tilanne, jossa yhtiön jakamaan voittoon kohdistuu yhdenkertainen vero, joka määräytyy osingon saajan tuloveroasteen mukaisesti. Koska osingon saajan veroaste saattoi olla alhaisempi tai korkeampi kuin yhteisöverokanta saattoi osingon saaja saada palautusta tai joutua maksamaan lisää veroa osingostaan. Jos yhteisöverokanta ylitti osingonsaajan verokannan, osingonsaaja sai palautuksena yrityksen maksaman ylimääräisen veron. Osingonsaaja joutui maksamaan lopullisen verotuksen yhteydessä lisää veroa, jos yhteisöverokanta oli alempi kuin hänen ansiotuloverotukseen käytettävä verokantansa. Seuraava esimerkki selventää asiaa. (Niskakangas, 1991, s ) 610 Taulukko 2 Yhtiöverohyvityksen esimerkkilaskelma (Niskakangas, 1991, s ) Yhtiö Osingonsaaja Osingonsaajan verot Voitto ennen veroja 100 Osinko 60 Osingonsaajan vero, 20 % 20 Yhtiön vero Jaettu osinko 40 +Yhtiöveron hyvitys 60 Veronalainen tulo 40 - Yhtiöverohyvitys palautus osingonsaajalle +20 Taulukosta näkyy, että yrityksen maksama vero on 40. Tämä sama summa on yhtiöverohyvityksenä seuraavassa sarakkeessa. Jos osingonsaajan veroprosentti olisi 40 %, yhtiöverohyvitys ja osingonsaajan vero olisivat samansuuruiset ja osingonsaajan ei tarvitsisi maksaa lisäveroa, mutta hän ei saisi myöskään palautusta. Osingonsaajan veroprosentti on kuitenkin 20 %. Näin ollen hänen kuuluisi maksaa veroja 20, mutta yhtiöverohyvitys onkin 40. Näin ollen osingonsaaja saa oman veronsa määrän ylittävän osan yhtiöverohyvityksestä palautuksena. Vanhassa järjestelmässä olennaisena osana oli myös täydennysvero. Jos yhtiön vertailuvero, eli verovuonna maksama vero tuloksesta ja kymmenenä aikaisempana vuonna kertyneiden veroylijäämien yhteismäärä oli pienempi kuin jaettavaan osinkoon kohdentuva tuloveron vähimmäismäärä, eli 29/71 jaetusta osingosta, yhtiön täytyi suorittaa erotus täydennysverona. Jos taas yrityksen maksama vertailuvero oli tuloveron vähimmäismäärää suurempi, syntyi ns. veroylijäämää, jota voitiin käyttää seuraavan kymmenen vuoden aikana osingonjaossa. Veroylijäämien muodostuminen kaupankäynnin kohteeksi estettiin erityissäännöksin. Jos veroylijäämän syntymisvuonna tai sen jälkeen yli puolet noteeraamattoman yrityksen osakkeista vaihtoi omistajaa muun kuin perinnön tai testamentin vuoksi, veroylijäämä menetettiin. Myös välillinen omistajanvaihdos saattoi estää veroylijäämän käyttämisen. Omistajanvaihdos vaikutti vain jo syntyneiden veroylijäämien vähennysoikeuteen, ei omistajanvaihdosvuoden vertailuveroon. (Juusela, 2004, s. 8 9; Romppainen et al. 1999, s ) 711 2.3 Uusi verojärjestelmä Tätä kirjoittaessa on uusi yritys- ja pääomaverojärjestelmä ollut käytössä reilun vuoden. Verovuoden 2005 alusta voimaan tullut uudistus muutti osakeyhtiöiden voitonjaon verotusta, varsinkin ns. noteeraamattomien yhtiöiden kohdalla. Uutta järjestelmää kohti on esitetty kritiikkiä mm. Suomen Yrittäjien ja Teollisuuden ja työnantajain keskusliiton taholta. Suomen Yrittäjät ilmaisivat huolensa pienten yhtiöiden verotuksen kiristymisestä. TT:n mielestä myös suuret yritykset kärsivät uudistuksesta. Kumpikin järjestö on kuitenkin yhtä mieltä siitä, että kasvuyritykset hyötyvät uudistuksesta. Suomen Yrittäjien mukaan verouudistus kohtelee parhaiten niitä yrityksiä, joiden kannattavuus on keskitasoa ja jotka sijoittavat voittovarat investoimalla yhtiöön ja sitä kautta kasvattavat nettovarallisuutta. (Ahosniemi, 2003a, s. 4 5; Kauppi 2003, s. 4 5) Uudistuksen puolestapuhujina ovat toimineet mm. uudistuksen aikaan valtionvarainministerinä ollut Antti Kalliomäki sekä veroprofessori Kari S. Tikka. Kalliomäki pitää verouudistusta kokonaisuudistuksena jonka vaikutukset koskettavat myös pieniä ja keskisuuria yrityksiä. Hänen mukaansa tarkoituksena oli saada aikaan uudistus, joka ei heikennä yritysten tai yrittäjyyden toimintaympäristöä. Tikan mukaan verot kiristyvät osalla yrityksistä, mutta kokonaisuudessaan mukaan lukien yhteisöverokannan aleneminen, verouudistuksen vaikutus on Suomen kilpailukykyä parantava ja hyödyllinen. Tikan mielestä on kuitenkin ymmärrettävää, että verotuksen kiristyminen tietyillä yrittäjillä vaikuttaa heidän kantaansa vaikka verouudistus muuten olisikin onnistunut. (Ahosniemi, 2003b, s. 5; Hänninen, 2003, s. 13) Vuoden 2005 uudistuksen lähtökohtana on kahdenkertainen verotus, jota lievennetään useilla säädöksillä osakkeenomistajien puolella. Kahdenkertaisella verotuksella tarkoitetaan tilannetta, jossa yritys maksaa ensin voitostaan tuloveron yhteisöverokannan mukaan (vuonna 2006 yhteisöverokanta on 26 %) ja tästä tuloksesta jaetusta osingosta osingonsaaja maksaa veroa: - pääoma- ja ansiotuloveroprosentin mukaan, - pääomatuloveroprosentin mukaan, 812 - ansiotuloveroprosentin mukaan, - ei lainkaan tai osittain verottomana. Se miten osakasta verotetaan, riippuu osinkoa jakavan yhtiön statuksesta (noteeraamaton/pörssiyhtiö) ja noteeraamattoman yhtiön tapauksessa yrityksen matemaattisesta arvosta (nettovarallisuudesta) (Tikka & Nykänen, 17:1 7) Pörssiyhtiöiden osinkojen verotuksessa 70 % osingosta verotetaan saajansa pääomatulona, 30 % on verovapaata (Penttilä, 2005, s. 121). Tilanne eroaa huomattavasti noteeraamattomien osakeyhtiöiden osingonjaon verotuksesta, sillä osinkoa jakavan pörssiyhtiön nettovarallisuus ei liity mitenkään osingonsaajan verotukseen. Noteeraamattomien osakeyhtiöiden, eli tavallisten osakeyhtiöiden osinkojen verokohtelu onkin jo hieman monimutkaisempaa. Tällaisesta yrityksestä luonnollisen henkilön ja kuolinpesän saama osinko jaetaan verotuksessa pääomatuloon ja ansiotuloon. Jako tehdään yhtiön nettovarallisuuteen perustuvan osakkeiden matemaattisen arvon perusteella (TVL 33b ). Osakkeen matemaattinen arvo lasketaan yhtiön verovuotta edeltävän vuoden tilinpäätöksen mukaisen tarkistetun nettovarallisuuden perusteella jakamalla nettovarallisuuden määrä jaettuna ulkona olevien osakkeiden määrällä (Tikka & Nykänen, 5:35). Nettovarallisuus jakaantuu osakkaiden kesken heidän omistusosuuksiensa suhteessa. Kuvassa 1 on esitetty osingon jakaantuminen pääomatuloon ja ansiotuloon. Täysin verotonta tuloa osakkaalle on 9 % hänen omistamiensa osakkeiden matemaattisesta arvosta asti. Jos osinko on enemmän kuin 9 % matemaattisesta arvosta, 9 % ylittävästä osasta 30 % on verotonta tuloa ja 70 % verotetaan ansiotulona (Kuva 1 oikea puoli; Esimerkki 2.1). (Tikka & Nykänen 17:5 8) Jos osinko on vähemmän kuin 9 % matemaattisesta arvosta, se on verovapaata asti. Jos osinko ylittää rajan mutta on alle 9 % matemaattisesta arvosta, siitä 30 % on verotonta ja 70 % verotetaan pääomatulona. (Kuva 1 vasen puoli; Esimerkki 2.2). (Tikka & Nykänen 17:5 8) 913 raja on henkilökohtainen. Tämä tarkoittaa sitä, että vaikka henkilöllä olisi osinkotuloja monesta noteeraamattomasta osakeyhtiöstä, voi verovapaa tulla täyteen jo yhdestä ainoasta yhtiöstä. Jos näin käy, 9 % sääntö ei ole enää voimassa täyttymisen jälkeen, vaan matemaattista arvoa käytetään vain ansiotulo- ja pääomatulo-osuuksien laskentaan. (Tikka & Nykänen 17:5-8) On myös huomattava, että osinkoa voidaan verottaa sekä ansio- että pääomatulona. Tämä on mahdollista tilanteessa jossa osinko on niin suuri, että se ylittää sekä rajan että 9 %:n säännön. Kuvassa 1 olevat puolet eivät kumoa toisiaan, vaan sama osinko voi jakaantua niin, että sitä verotetaan molempien kuvassa olevien tilanteiden mukaan. Kuva 1 Listaamattoman yhtiön osingon jakautuminen (mukaillen Tikka & Nykänen 17:7) 1014 Seuraavien esimerkkien laatimisessa on käytetty apuna Hauta-ahon (2005) materiaalia. Esimerkki 2.1 Osinkojen verotus ansiotulona: Yrityksen nettovarallisuus on ja osinkoa jaetaan Yrityksellä on vain yksi osakas. Kunnallisveroprosentti sisältäen kirkollisveron, sairausvakuutusmaksun ja päivärahamaksun on 22 %. (Valtiovarainministeriön asetus verontilityslain 5 :ssä tarkoitettujen verovuodelta 2006 ennen verotuksen päättymistä maksettujen verojen tilityksissä sovellettavista jako-osuuksista /113) 9 % x nettovarallisuus = => verovapaata Osinko - verovapaa osuus = => tästä 70 % verotetaan ansiotulona ja 30 % on verovapaata Ansiotuloa= 70 % x = Verovapaata= 30 % x = Valtion tuloveroasteikon 2006 mukaan (Liite 1) valtiolle menee veroa: ( ) x 19,5 % = Kunnallisveroa menee 22 % x = Kokonaisveroprosentti: / = 12,5 % Yhteenveto: - Nettovarallisuus Osinkoa Verovapaata Ansiotulona verotettavaa valtion vero kunnallisvero verot yhteensä15 - Käteen jää verojen jälkeen Kokonaisveroprosentti 12,5 % Esimerkki 2.2 Osinkojen verotus pääomatulona: Yrityksen nettovarallisuus on ja osinkoa jaetaan Yrityksellä on vain yksi osakas. Kunnallisveroprosentti sisältäen kirkollisveron, sairausvakuutusmaksun ja päivärahamaksun on 22 %. (Valtiovarainministeriön asetus verontilityslain 5 :ssä tarkoitettujen verovuodelta 2006 ennen verotuksen päättymistä maksettujen verojen tilityksissä sovellettavista jako-osuuksista /113) 9 % x nettovarallisuus = => verovapaata Osinko - verovapaa osuus = => tästä 70 % verotetaan pääomatulona ja 30 on verovapaata Pääomatuloa = 70 % x = Verovapaata= 30 % x = Pääomatuloveroprosentti on 28 %, veroa menee: 28 % x = Kokonaisveroprosentti; / = 2 % Yhteenveto: - Nettovarallisuus Osinkoa Verovapaata Pääomatulona verotettavaa vero Käteen jää verojen jälkeen Kokonaisveroprosentti 2 % 1216 Noteeraamattomien osakeyhtiöiden osalta toteutunut verouudistus voi aiheuttaa suuriakin ongelmia. Verouudistuksen häviäjinä voi pitää vähävaraisten pienosakeyhtiön osakkaita. Heidän kohdallaan osingot ovat suurimmaksi osaksi ansiotulona verotettavaa tuloa. (Kukkonen 2004b, s. 245) Tämän voi huomata myös esimerkeistä. Esimerkissä 2.1 kokonaisveroprosentiksi tulee 12,5 %. Se ei ole puoliakaan pääomatuloveroprosentista, mutta paljon verrattuna noin kahden prosentin veroon jonka osingonsaaja joutuu esimerkissä 2.2 maksamaan. Järjestelmää vastaan esitetty kritiikki on ollut oikeassa, mutta mielestäni kaikille täysin tasapuolisen osinkojen verotusjärjestelmän teko on mahdotonta. En usko, että verouudistuksen tarkoituksena on ollut lisätä pienyrittäjien verorasitusta, mutta näiden esimerkkien perusteella vaikuttaisi siltä, että he hyötyivät uudistuksesta vähiten. 2.4 Verojärjestelmien merkittävimmät erot Osakeyhtiöiden kannalta merkittävimpiä ja näkyvimpiä uudistuksia olivat yhteisöverokannan lasku 26 %:iin ja yhtiöverohyvitysjärjestelmästä luopuminen. Molempia perusteltiin Suomen aseman kohentumisella kansainvälisessä verokilpailussa. Myös tulopoliittiset seikat ja EU-jäsenyyden antamat rajoitteet jäsenmaiden erilaisista verojärjestelmistä johtivat väistämättä yhtiöverohyvitysjärjestelmän romuttamiseen. ( Järvenoja, 2005, s. 228, Mattila, 2005, s. 19) Uudistuksista suuri osa näytti koskevan osakeyhtiöitä. Osakeyhtiöiden verotusta kevennettiin ja niiden omistajien kiristettiin. Yhtiöverohyvitysjärjestelmän lakkauttaminen poisti verotuksesta mm. täydennysveron ja vertailuveron käsitteet. (Mattila, 2005, s ) Yhtiöverohyvitysjärjestelmän perusideana oli integroida osakeyhtiön ja sen osakkeenomistajan verotus. (Niskakangas 1991, s. 29) Toisaalta verottajan kannalta yhtiöverohyvitysjärjestelmän tarkoituksena oli varmistaa yhdenkertaisen verotuksen toteutuminen, joka hoidettiin täydennysveron avulla (Juusela, 2004, s. 8). Uudessa järjestelmässä verotus ei enää ole yhdenkertaista, vaan monilta osin kahdenkertaista. Aiemmin osingot listaamattomista osakeyhtiöistä jakaantuivat pääomatuloon ja ansio-tuloon ja pääomatulon osuus osingosta laskettiin nettovarallisuudesta. Nyt nettovarallisuuden merkitys nousee entistä suurempaan rooliin, 1317 koska nettovarallisuuden määrästä riippuu, saako osingonsaaja pääomatuloa, ansiotuloa vai molempia, ja kuinka suuri osa osingosta on verovapaata. (Juusela, 2004, s. 9; Tikka & Nykänen, 17:1 7) Molempiin järjestelmiin liittyy ns. ketjuverotuksen poistaminen. Aiemmin yhtiön toiselta yhtiöltä saamiin osinkoihin sovellettiin yhtiöverohyvitysjärjestelmää, ja käytännössä nämä osingot olivat verottomia. Hyväksi lukemattomat yhtiöverohyvitykset voitiin vähentää osinkoa saavan yhtiön tuloveroista seuraavan kymmenen vuoden aikana. Uudessa järjestelmässä osingot osakeyhtiöltä toiselle ovat verottomia jos jakajana on listaamaton yhtiö ja saajana pörssiyhtiö tai listaamaton yhtiö. Myös pörssiyrityksen toiselle pörssiyhtiölle jakama osinko on verotonta. Jos jakajana on pörssiyhtiö ja saajana listaamaton yhtiö, tilannetta koskevat erityissäännökset. Tarkoituksena on estää yksityishenkilön pörssiyhtiöosinkojen verojen kierto siirtämällä pörssiosakkeet oman osakeyhtiön omistukseen. (Juusela, 2004, s ; Niskakangas 2004, s. 20; Leppiniemi, 2004a, s. 33) Nämä noteeraamattoman yhtiön pörssiyhtiöltä saaman osingon verotusta koskevat säännökset ovat Elinkeinoverolaissa. Tuloverolain toisen luvun 33 d :ssä todetaan, että osakeyhtiön saama tämän lain mukaan verotettava osinko on veronalaista tuloa siten kuin elinkeinotulon verottamisesta annetun lain 6 a :ssä säädetään. Tuloverolaissa mainitussa EVL:n kohdassa säädetään, että osakeyhtiön saama osinko ei ole veronalaista tuloa tiettyjä poikkeuksia lukuun ottamatta. Jos osinkoa jakava yhteisö on julkisesti noteerattu yhtiö ja osingonsaaja on muu yhteisö kuin julkisesti noteerattu yhtiö, joka ei omista osinkoa jaettaessa välittömästi vähintään kymmentä prosenttia osinkoa jakavan yhtiön osakepääomasta, on osingosta veronalaista tuloa 75 % ja verovapaata tuloa 25 %. (Elinkeinoverolaki, 2. osa, 1. luku, 6a ) Verojärjestelmien ero näkyy myös siinä, että yhtiöverohyvitysjärjestelmän voimassaoloaikana pienen yhtiön perustajan kannatti usein valita yhtiömuodoksi osakeyhtiö. Uuden järjestelmän aikana olisi useimmiten verotuksellisesti järkevää perustaa henkilöyhtiö tai aloittaa liiketoiminta toiminimellä. (Hertsi, 2005, s. 16) 1418 2.5 Pienen osakeyhtiön verosuunnittelu ja siihen kohdistuvat yritysverouudistuksen vaikutukset Verosuunnittelun tarkoituksena on etukäteen ottaa huomioon toimenpiteiden mahdolliset veroseuraamukset. Suunnittelun tarve vaihtelee yrityksen koon ja tyypin mukaan. Tilinpäätössuunnittelu liittyy läheisesti verosuunnitteluun. Monissa osakeyhtiöissä verosuunnittelu toteutetaan tilinpäätössuunnittelun avulla. Tilinpäätöksen suunnittelulla tarkoitetaan sellaisia tilinpäätöksen laatimisen yhteydessä tehtäviä toimia, joilla verovelvollinen pyrkii parantamaan verotuksellista asemaansa. Tilinpäätöksen verosuunnittelulla voi olla monia tavoitteita, mm. veronmaksun lykkääminen, pääomatulona tai verovapaana tulona verotettavan osingon määrän kasvattaminen tai sosiaaliturvamaksun minimointi. Tavoitteiden mahdollisen ristiriitaisuuden vuoksi ne on asetettava tärkeysjärjestykseen. (Kukkonen, 2004a, s , Tikka & Nykänen, 34:1) Vaikka verosuunnittelu usein mielletään verojen minimoinniksi, verovelvollisen optimaalinen tilanne voi olla muukin kuin minimaaliset tuloverot (Tikka & Nykänen, 34:2) Esimerkiksi omistajayrittäjän verosuunnittelun lähtökohtana voi olla osinkojen mahdollisimman edullinen verokohtelu osingonsaajan kannalta. Suunnittelussa on otettava huomioon useita seikkoja. Mitä tahdotaan saavuttaa ja miksi, ja kuinka tavoitteeseen päästään. Yritys voi pitää veroja normaalina liiketoimintaan kuuluvana kuluna tai se voi aktiivisesti pyrkiä verojen minimointiin. Tavoitteeseen päästäkseen yritys voi jopa muuttaa organisaatiorakenteitaan, mutta tavallisempaa on perehtyminen tilinpäätössuunnittelun keinoihin halutun lopputuloksen saavuttamiseksi. (Tikka & Nykänen, 34:2) Vuosi 2005 muutti olennaisesti verosuunnittelun asetelmia (Tikka, 2005, s. 25). Yhtiöverohyvitysjärjestelmän voimassa ollessa yhtiön maksamat tuloverot usein riittivät osinkoveroiksi, varsinkin kun yhteisöverokanta ja pääomatuloverokanta olivat samat, ja ansiotulot saivat nousta toiseksi viimeiseen veroluokkaan, jotta yhteisöverokanta oli alle osingonsaajan ansiotuloverokannan. Verojärjestelmäuudistuksen jälkeen verosuunnittelulle on taas tarvetta. (Leppiniemi, 2004b, s. 29) 1519 Yhteisöverokannan ja pääomatuloverokannan alentuminen, mutta samalla niiden muuttuminen toisistaan poikkeaviksi vaikuttaa esimerkiksi osakeyhtiön osakkaalleen maksaman vuokran verohyötyyn. Yrityksen vuokrasta saama vähennys ja sitä kautta verohyöty on pienempi kuin osakkaalle vuokratulosta aiheutuva vero. Vuokranmaksu saattaa silti tulla osakkaalle edullisemmaksi kuin osinkojen jako, jos kyse on vähävaraisesta yrityksestä jonka osingot verotetaan ansiotulona progressiivisen asteikon mukaan. Leppiniemi toteaakin, että sekä vuokra- että korkotulot yrityksestä osakkaalle muuttuivat osinkotuloja edullisimmiksi ja siten tavoiteltavimmiksi verouudistuksen jälkeen. (Leppiniemi, 2004b, s ; Penttilä, 2005, s. 120) Yhtiöverohyvitysjärjestelmän poistuminen muutti yrityksen maksamat verot lopullisiksi veroiksi joista ei osingonsaajalle ole hyötyä. Todennäköisesti tämä lisää halukkuutta myös yrityksen tuloverojen suunnitteluun aiempaa enemmän. (Penttilä, 2005, s. 120) Jos yrityksen verosuunnittelun tavoitteena on osingon verosuunnittelu, voi suunnittelun jäsentelyssä apuna käyttää Penttilän listaamia osingon verosuunnittelualueita: nettovarallisuus omistusrakenne (osakkaiden osakkeiden matemaattiset arvot) osakaskohtaiset vähennykset osingonjaon ajoitus ja määrä. Näiden lisäksi tulee ottaa huomioon omistajan henkilökohtaiset verovähennykset, varojen nostaminen muuna kuin osinkona, toimitilojen hallinta ja yritysrakenteisiin liittyvät kysymykset. Koska yrityksillä voi olla erilaisia osakesarjoja ja omistajilla erisuuruiset omistusosuudet, korostuu omistusrakenteen suunnittelun tarve. Yritykselle saattaakin olla kannattavaa hajauttaa omistusta perheyhtiöissä tai pyrkiä nostamaan nettovarallisuutta ja siten kaikkien osakkaiden verovapaan osingon määrää. (Penttilä, 2005, s. 122) 1620 Omistajayrittäjän osakeyhtiössä tärkeimmiksi verosuunnittelun osa-alueiksi nousevat selkeästi palkan ja osingon tai mahdollisen muun pääomatulon (korko- tai vuokratulot) optimointi omistajan kannalta. Varsinkin pienen osakeyhtiön kannalta tilinpäätössuunnittelun keinot saattavat yksistään olla riittämättömiä pienentämään osakkaalle koituvia veroja, ja jopa omistusrakenteen muuttaminen saattaa tulla ajankohtaiseksi verouudistuksen myötä. 2.6 Yhteenveto Verouudistus vuoden 2005 alussa aiheutti ja aiheuttaa edelleen päänvaivaa osakeyhtiömuotoisten yritysten yrittäjille ja osingonsaajille. Verouudistuksen vaikutuksista ei ole tehty paljoa empiiristä tutkimusta vaan empiria perustuu vielä lähinnä erilaisiin esimerkkeihin. Niiden perusteella näyttää siltä, että uudistuksen häviäjinä ovat vähävaraiset osakeyhtiöt. Verosuunnittelussa pieniä osakeyhtiöitä ja niiden omistajia todennäköisesti kiinnostaa se, kuinka minimoida yrityksen ja osakkaan yhteenlaskettu verorasitus. Keinoja tähän ovat mm. nettovarallisuuden ja sitä kautta verottoman osingon kasvattaminen ja osingon mitoittaminen niin, että siitä mahdollisimman suuri osa olisi verotonta ja loput verotettaisi pääomatulona. Yksi suuri muutos on, että aiemmin kaikkien osakeyhtiöiden osinko jakaantui pääoma- ja ansiotulo-osuuteen. Nykyisessä järjestelmässä vain yli nettovarallisuuden omaavista yrityksistä voi saada pääomatulo-osinkoa. Mielestäni uusi järjestelmä on selkeämpi kuin edellinen. Yhtiöverohyvitysjärjestelmässä laskettavien osakkaan veronpalautusten tai lisäverojen laskeminen oli mielestäni vaivalloista ja sekavaa. Myös termistö on yksinkertaistunut, kun osakeyhtiöiden verotuksessa mm. käsitteet veroylijäämä ja täydennysvero ovat jääneet pois. 17 Näytä lisää
Valtion taloudellinen tutkimuskeskus Muistiot 8 Listaamattomien osakeyhtiöiden osingonjako ja taserakenteet Jarkko Harju Hanna Karakallio Tuomas Matikka Muistiot 8 kesäkuu 21 VATT MUISTIOT 8 Listaamattomien Lisätiedot Yrittäjän verotuksen ABC
Jarno Piironen Yrittäjän verotuksen ABC Metropolia Ammattikorkeakoulu Tradenomi Liiketalous Opinnäytetyö 20.10.2014 Tiivistelmä Tekijä(t) Otsikko Sivumäärä Aika Jarno Piironen Yrittäjän verotuksen ABC Lisätiedot Pienen osakeyhtiön verosuunnittelukeinot Case: Lappeenrannan Laaturakennus Oy
Saimaan ammattikorkeakoulu Liiketalous Lappeenranta Liiketalouden koulutusohjelma Laskentatoimi Petriina Avelin-Liiri Pienen osakeyhtiön verosuunnittelukeinot Case: Lappeenrannan Laaturakennus Oy Opinnäytetyö Lisätiedot TULOVEROTUS JA TOIMINTAMUODON VALINTA: EMPIIRINEN TUTKIMUS PARTURI- JA KAMPAAMOALALTA
TULOVEROTUS JA TOIMINTAMUODON VALINTA: EMPIIRINEN TUTKIMUS PARTURI- JA KAMPAAMOALALTA Pro gradu Valtiotieteellinen tiedekunta Taloustiede Milka Suomalainen Ohjaaja: Roope Uusitalo Kevät 2013 2 Sisällys Lisätiedot Tuloverotus: Case Koirahalli
Tuloverotus: Case Koirahalli Björklund, Sari-Anne Urpilainen, Milla 2014 Laurea Otaniemi Laurea-ammattikorkeakoulu Otaniemi Tuloverotus: Case Koirahalli Björklund, Sari-Anne Urpilainen, Milla Liiketalouden Lisätiedot Peitelty osingonjako osakeyhtiössä - Muodot ja oikaisut verotuksessa
LAPPEENRANNAN TEKNILLINEN YLIOPISTO Kauppatieteellinen tiedekunta Yritysjuridiikka Kauppatieteiden kandidaatin tutkielma Peitelty osingonjako osakeyhtiössä - Muodot ja oikaisut verotuksessa Hidden divident Lisätiedot VEROUUDISTUS OSANA PIENOSAKEYHTIÖN MYYNNIN VEROSUUNNITTELUMALLIA
TAMPEREEN YLIOPISTO Taloustieteiden laitos HENKILÖYHTIÖIDEN VEROSUUNNITTELUKEINOT KÄYTÄNNÖSSÄ Yrityksen taloustiede, laskentatoimi Pro gradu tutkielma Huhtikuu 2009 Ohjaaja: Eeva Mari Ihantola Mirja Nissen Lisätiedot Toiminimen muuttaminen osakeyhtiöksi
LAPPEENRANNAN TEKNILLINEN YLIOPISTO Kauppatieteiden tiedekunta Kauppatieteiden kandidaatin tutkinnon tutkielma Laskentatoimi Toiminimen muuttaminen osakeyhtiöksi Converting private business into limited Lisätiedot Yrittäjän verotus 2015
Yrittäjän verotus 2015 Juha Siikavuo VÄLITÖN JA VÄLILLINEN VEROTUS VUONNA 2015 Yrittäminen on kivaa! Sitä olen puuhastellut koko ikäni. Olen teille koonnut kivan lukupaketin verotuksesta. Sillä verotuskin Lisätiedot Valtion taloudellinen tutkimuskeskus Muistiot. Yrittäjän verotuksen arviointi mallikehikko ja simulointituloksia
Valtion taloudellinen tutkimuskeskus Muistiot 20 Yrittäjän verotuksen arviointi mallikehikko ja simulointituloksia Olli Ropponen Muistiot 20 elokuu 2012 VATT MUISTIOT 20 Yrittäjän verotuksen arviointi Lisätiedot Tulevaisuuden valinta
Tulevaisuuden valinta Verot ja yhteiskuntakeskustelu vuoden 2011 eduskuntavaalien alla Ajatushautomo Lokus 1 2 3 Sisältö Johdanto...6 Luku 1. Edward Andersson Suomen voimassa oleva verojärjestelmä sekä Lisätiedot Valtion taloudellinen tutkimuskeskus Valmisteluraportit. Kehysriihessä ehdotettujen osinkoveromuutosten arviointia
Valtion taloudellinen tutkimuskeskus Valmisteluraportit 18 Kehysriihessä ehdotettujen osinkoveromuutosten arviointia Sami Grönberg Seppo Kari Olli Ropponen Valmisteluraportit 18 elokuu 2013 VATT VALMISTELURAPORTIT Lisätiedot IAS/IFRS -standardien ja kansallisen lainsäädännön keskinäiset eroavaisuudet sekä niistä johtuvat ongelmat rahoitusvälineiden verotuskohtelussa
IAS/IFRS -standardien ja kansallisen lainsäädännön keskinäiset eroavaisuudet sekä niistä johtuvat ongelmat rahoitusvälineiden verotuskohtelussa Yritysjuridiikka Maisterin tutkinnon tutkielma Joel Julkunen Lisätiedot JYVÄSKYLÄN YLIOPISTO Kauppakorkeakoulu
JYVÄSKYLÄN YLIOPISTO Kauppakorkeakoulu ANSIO- JA PÄÄOMATULOT HENKILÖSTÖN PALKITSEMISESSA SEKÄ YRITTÄJÄN JA SIJOITTAJAN VEROSUUNNITTELUN MAHDOLLISUUKSINA OIKEUSKÄYTÄNNÖN VALOSSA. Laskentatoimen pro gradu Lisätiedot ITÄ-SUOMEN YLIOPISTO Yhteiskuntatieteiden ja kauppatieteiden tiedekunta Kauppatieteiden laitos MIKRO-OSAKEYHTIÖN TAKTINEN VEROSUUNNITTELU
ITÄ-SUOMEN YLIOPISTO Yhteiskuntatieteiden ja kauppatieteiden tiedekunta Kauppatieteiden laitos MIKRO-OSAKEYHTIÖN TAKTINEN VEROSUUNNITTELU Pro gradu-tutkielma Yritysoikeus ja -talous Niklas Visanko (250733) Lisätiedot Monialaisten maatilojen tuloverojärjestelmät
Maa- ja elintarviketalous 32 Monialaisten maatilojen tuloverojärjestelmät Sami Ovaska Talous Maa- ja elintarviketalous 32 79 s., 2 liitettä Monialaisten maatilojen tuloverojärjestelmät Sami Ovaska Maa- Lisätiedot Finanssipolitiikan tarkastuskertomus. Veromuutosten taloudelliset vaikutukset - yhteisö- ja pääomaverotus
YHTEISKUNTATIETEIDEN TIEDEKUNTA Pirjo Honkanen KOMMANDIITTIYHTIÖN YRITYSJÄRJESTELYJEN JA YHTIÖOSUUDEN LUOVUTUKSEN VEROSEURAAMUKSET Pro gradu -tutkielma Hallintotiede, erityisesti talousjohtaminen Kevät Lisätiedot Kahdenkertaisen kirjanpidon toteutus ja verolaskelmien laatiminen case-yritykselle
Saimaan ammattikorkeakoulu Liiketalous Lappeenranta Liiketalouden koulutusohjelma Laskentatoimi Kristiina Säkkinen Kahdenkertaisen kirjanpidon toteutus ja verolaskelmien laatiminen case-yritykselle Opinnäytetyö Lisätiedot TALOUSTIETEIDEN TIEDEKUNTA. Jouni Vuontisjärvi OSAKEYHTIÖN YRITYSJÄRJESTELYT VEROTUKSEN NÄKÖKULMASTA
TALOUSTIETEIDEN TIEDEKUNTA Jouni Vuontisjärvi OSAKEYHTIÖN YRITYSJÄRJESTELYT VEROTUKSEN NÄKÖKULMASTA Pro gradu -tutkielma Laskentatoimi Maaliskuu 2014 OULUN YLIOPISTO Taloustieteiden tiedekunta TIIVISTELMÄ Lisätiedot 300 PÄÄOMA- JA YRITYSTULOJEN VEROTUS UUSI SUUNTA?
VATT-KESKUSTELUALOITTEITA VATT-DISCUSSION PAPERS 300 PÄÄOMA- JA YRITYSTULOJEN VEROTUS UUSI SUUNTA? Outi Kröger Valtion taloudellinen tutkimuskeskus Government Institute for Economic Research Helsinki 2003 Lisätiedot Yrittäjien tulot ja verot
Yrittäjien tulot ja verot vuoden 2008 verotietojen mukaan YRITTÄJYYS KANTAA SUOMEA ESIPUHE Yrittäjien saamista tuloista ja maksamista veroista käytävä keskustelu perustuu lähinnä yksittäistapauksiin. Tällöin Lisätiedot ELOKUVIEN ESITYSOIKEUDET ELOKUVATUOTANTOYHTIÖN TILINPÄÄTÖKSESSÄ CAPITALIZATION OF FILM COSTS IN THE ACCOUNTING BY PRODUCERS OF FILMS 15.1.
LAPPEENRANNAN TEKNILLINEN YLIOPISTO Kauppatieteiden tiedekunta, Laskentatoimi Kandidaatintutkielma ELOKUVIEN ESITYSOIKEUDET ELOKUVATUOTANTOYHTIÖN TILINPÄÄTÖKSESSÄ CAPITALIZATION OF FILM COSTS IN THE ACCOUNTING Lisätiedot Kaikissa OECD-maissa. Miten yrityksiä pitäisi. - (Lähes) kaikki mitä olet aina halunnut tietää yritysverotuksesta mutta et ole rohjennut kysyä
Miten yrityksiä pitäisi verottaa? Kuvat maarit kytöharju - (Lähes) kaikki mitä olet aina halunnut tietää yritysverotuksesta mutta et ole rohjennut kysyä Koetamme selvittää selvällä suomen kielellä, mitä Lisätiedot Lausunto luonnoksesta hallituksen esitykseksi eduskunnalle elinkeinotulon ja yhteisöjen varojenjaon verotusta koskevien säännösten muuttamisesta
Valtiovarainministeriölle Lausunto luonnoksesta hallituksen esitykseksi eduskunnalle elinkeinotulon ja yhteisöjen varojenjaon verotusta koskevien säännösten muuttamisesta Valtiovarainministeriö on varannut Lisätiedot YRITYKSEN SUKUPOLVENVAIHDOS
TALOUSTIETEIDEN TIEDEKUNTA Juho Annola YRITYKSEN SUKUPOLVENVAIHDOS Pro gradu Marraskuu 2013 OULUN YLIOPISTO Taloustieteiden tiedekunta TIIVISTELMÄ OPINNÄYTETYÖSTÄ Yksikkö Laskentatoimen yksikkö Tekijä Lisätiedot Tiivistelmä kirjasta Yrityksen taloushallinto tänään
Tiivistelmä kirjasta Yrityksen taloushallinto tänään Kirjoittaja: Joose Sauli Julkaisija: Varjovalmennus 2015 Alkusanat... iii Johdanto... 1 1 Kansainvälistyvä tilinpäätös... 9 2 Tilinpäätösanalyysi omistajan Lisätiedot TAMPEREEN YLIOPISTO. Osakeyhtiön pääomanpalautusten käsittely henkilökohtaisen tulon verotuksessa
TAMPEREEN YLIOPISTO Oikeustieteiden laitos Harri Sydänheimo Osakeyhtiön pääomanpalautusten käsittely henkilökohtaisen tulon verotuksessa Pro gradu - tutkielma Vero-oikeus Tampere 2008 Tampereen yliopisto Lisätiedot YRITTÄJÄKSI Selvitys eri yritysmuodoista. Yrittäminen voi olla vaihtoehto saada enemmän aikaan omaehtoisesti.
YRITTÄJÄKSI Selvitys eri yritysmuodoista Yrittäminen voi olla vaihtoehto saada enemmän aikaan omaehtoisesti. Juha K Humalajoki 4.3.2009 Lähde OP -pankki 1 Yrittäjäksi? Tuntuuko Sinusta, että itsenäisenä Lisätiedot 2016 © DocPlayer.fi Yksityisyyskäytäntö | Palveluehdot | Palaute